मुजफ्फरनगर: स्वंयभू धर्मगुरू आसाराम पर लगे बलात्कार के मामले के मुख्य गवाह की हत्या के चश्मदीद ने इस हत्या के मुख्य आरोपी की पहचान कर ली. चश्मदीद ने जिला जेल में शिनाख्त पैरेड के दौरान आरोपी को पहचाना. कार्तिक हलदर 15 जनवरी 2015 को अखिल गुप्ता (35) की हत्या के मामले का आरोपी है. हलदर को गुजरात के आतंकविरोधी स्कवाड ने पिछले साल गिरफ्तार किया था. हरियाणा के करनाल जेल में बंद हलदर को एक स्थानीय अदालत के निर्देश पर यहां लाया गया था.